ปวดท้องน้อยคือเวลาเดินเวลาพลิกขยับตัวปวดเหมือนเวลาเราวิ่งแล้วมดลูกจะหลุดออกมา ตรงท้องน้อยเวลาขยับเวลาเดินจะเหมือนมดลูกจะหลุดค่ะตอนนี้เป็นน้ำใสๆคล้ายเหนียวเหมือนเวลาต้มแป้งมันค่ะหรือใกล้ประจำเดือนมาหรือยังไงคะเป็นอันตรายไหมคะเพราะปวดแบบนี้มา2-3วันแล้วค่ะเดินก็ปวดเหมือนจะหลุดออกมาค่ะปวดแบบบีบๆ
สวัสดีค่ะ อาการปวดท้องน้อย อาจเกิดจาก1. หากเป็นบริเวณด้านซ้าย- ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่ายอุจจาระเหลวร่วมด้วย- ปีกมดลูกด้านซ้ายอักเสบ ซึ่งจะมีอาการตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แต่จะเป็นด้านซ้ายแทน- การมีท้องผูก2. หากเป็นบริเวณด้านขวา- ไส้ติ่งอักเสบ แต่หากเป็นมา 2-3 วันแล้ว อาการปวดจะรุนแรงมาก จนไม่สามารถทนได้ และจะมีไข้ร่วมด้วย รวมถึงอาการคลื่นไส้ อาเจียน ท้องอืด ท้องเสีย เป็นต้น- ลำไส้ส่วนที่อยู่ช่องท้องด้านขวาล่างอักเสบ- ปีกมดลูกด้านขวาอักเสบ มักมีตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวานอกจากนี้ หากเป็นบริเวณช่วงกลางท้องน้อย อาจเกิดจากมดลูกอักเสบ ซึ่งจะมีตกขาวที่ผิดปกติร่วมด้วย หรือเป็นกระเพาะปัสสาวะอักเสบ แต่จะมีอาการปัสสาวะที่ผิดปกติร่วมด้วยนอกจากนี้ หากมีอาการขาดประจำเดือน อาจเกิดจากท้องนอกมดลูกก็ได้ แต่หากยังไม่ถึงกำหนดที่ประจำเดือนจะมา ก็อาจเป็นอาการก่อนการมีประจำเดือนก็ได้หากอาการปวดท้องน้อยเป็นมากขึ้นเรื่อยๆ และยังไม่มีประจำเดือนมา หรือมีอาการอื่นๆ เช่น ไข้ แนะนำให้รีบไปพบแพทย์เพื่อตรวจรักษาค่ะ